  Майя Бывальцева Утчаськисьёс Быдӟым Атыкай ожын бырем Удмуртиысь ожгарчиослэсь лысьӧмъёссэс шедьтӥзы но ӵыжы-выжыоссэс утчало. Со сярысь Можга ёрослэн администрациез ивортэ. Смоленск улосвылын Быдӟым Атыкай ожысь ожгарчиослэн лысьӧмъёссы шедьтэмын. Ӵыжы-выжыоссы Можгаын яке Можга ёросын улыны быгато Можга ёрослэн администрациез Туэ 26-тӥ инвожое поисковикъёслэн «Вазуза» отрядзы 15 ожгарчиослэсь лысьӧмъёссэс но куинь медальонъёс шедьтӥз.  Медальонъёс Удмуртиын кылдытэм 257-тӥ стрелковой дивизиысь ожгарчиослэн: Галкин Василий Николаевич   Вордскемын Удмурт АССР-ын 1901-тӥ арын. Улӥз Ува ёросын, Б.-Скальгурт гурт. Виемын 1942-тӥ арын 23-тӥ толшоре Кузьминых Евгений Тимофеевич  Вордскемын Удмурт АССР-ын 1901-тӥ арын. Улӥз Камбарка ёросын. 1942-тӥ арын тулыспалэ ивортэк ышиз Донцов Никонор Степанович   Вордскемын Удмурт АССР-ын 1916-тӥ арын. Улӥз Можга ёросын, Ст. Какси гурт. Ивортэк ышиз. Кышноез – Донцова Екатерина Петровна, анаез – Донцова Анна Васильевна Тодэ вайытом, озьы ик Удмуртиын мукет ожгарчиослэсь но ӵыжы-выжыоссэс утчало.   Пусъём, 5-тӥ инвожое Кияса ёросысь Эльдыбай черкогуртын Быдӟым Атыкай ожын бырем ожгарчилэсь Афанасий Шадринлэсь лысьӧмъёссэ ватӥзы.  Тегъёс: Мерлык Можга Удмуртия БыдӟымАтыкайож Смоленск  